**Butte** er en by i delstaten Montana i USA, hvor den er fylkessete i Silver Bow County. I 1977 ble byen og fylkets styresmakter slått sammen til en felles enhet med navnet **Butte-Silver Bow**. Ifølge folketellingen i 2010 hadde Butte en befolkning på 34 200. Butte er den femte største byen i Montana.

I løpet av det 19. og 20. århundre gjennomgikk Butte hvert eneste stadium i utviklingen av en gruveby, fra å være en teltleir til rask vekst, deretter til en full utviklet by og senere til et senter for historisk bevaring og miljøopprydning. I motsetning til mange andre lignende samfunn inneholder byrommet i Butte også gruveanlegg inne i boligområdene, noe som gjør de miljømessige konsekvensene av utvinningen mer synlig. Til tross for den dominerende innflytelsen til gruveselskapet *Anaconda Company*, var Butte aldri en by som var heleid av gruveselskapet. Byens innbyggere var stolte av den varierte arkitekturen, og regnet seg selv som individualister. I det 21. århundre, forsøker man når man skal tolke og bevare Buttes arv, og ta hensyn både til byens historiske betydning og den vedvarende betydningen gruvedriften har for økonomien og kulturen i byen.

Butte var gjennom flere generasjoner en av de største byene vest for Mississippi. Silver Bow County (Butte og omliggende områder) hadde en befolkning på 24 000 mennesker i 1890, og nådde på sitt meste 60 000 innbyggere i 1920. Innbyggertallet sank jevnt med de synkende kobberprisene etter 1. verdenskrig, og nådde og stabiliserte seg til slutt på rundt 34 000 i 1990. I 2013 er folketallet omtrent på samme nivå. Da virksomheten var på sitt høyeste fra slutten av det 19. århundre og fram til 1920 var den en av de mest beryktede kobbergruvebyene i det vestlige USA med flere hundre barer og et beryktet Red-light district. Dokumentarfilmen Butte, America skildrer byens historie med kobberproduksjonen, organiseringen av arbeiderne, den økonomiske veksten og fallet og til slutt miljøødeleggelsene virksomheten førte med seg.

Byens flyplass heter Bert Mooney Airport og har lufthavnkoden BTM.

Historie
--------

Butte ble grunnlagt som en gruveby i siste halvdel av det 19. århundre i Silver Bow Creek Valley (eller Summit Valley), som er en naturlig gryte høyt oppe i Rocky Mountains ved hovedvannskillet. Til å begynne med ble det utvunnet gull og sølv, men etter hvert som elektrisiteten ble tatt i bruk økte etterspørselen etter kobber, som det var mye av i området. Den lille byen ble often kalt "the Richest Hill on Earth". Butte var den største byen i flere hundre kilometers omkrets. Byen tiltrakk seg arbeidere fra Cornwall, Irland, Wales, Libanon, Canada, Finland, Østerrike, Serbia, Italia, Kina, Syria, Kroatia, Montenegro, Mexico og alle områder i USA.

Geografi
--------

Ifølge Bureau of the Census, har byen et totalareal på 1 856,5 km², hvorav 1 854,7 km² er fastland og 1,7 km² er vann. Butte har store forekomster av bornitt. Butte er det mest folkerike av alle samfunn som ligger på hovedvannskillet i USA. Alle hovedveier som går ut fra Butte (unntatt vestgående I-90) krysser vannskillet (østgående I-90 via Homestake Pass; østgående MT 2 via Pipestone Pass; nordgående I-15 via Elk Park Pass og sørgående I-15 via Deer Lodge Pass).

### Omkringliggende byer

|  | Deer Lodge | Helena |  |  |
| Anaconda |  | Bozeman |
|    **Butte**     |
|  |
|  | Dillon |  |

### Klima

Butte har et typisk steppeklima ifølge Köppens klimaklassifisering, selv om det ikke er langt unna et subarktisk klima. Vinterne er lange og kalde, med gjennomsnittstemperatur på -7 °C i januar. Sommeren er kort, men mild og litt våt, men en gjennomsnittstemperatur på 18 °C i juli. I likhet med de fleste områder i denne delen av Nord-Amerika er årsnedbøren lav.

Kultur og underholdning
-----------------------

### Turisme

Berkeley Pit fra lufta
Noen av byens severdigheter er:

* Berkeley Pit - et nå vannfylt dagbrudd nær sentrum, ca. 1,5 km langt og 0,8 km bredt, med en dybde på 540 m. På grunn av gruvedriften er vannet svært surt, med en pH på ca. 2,5.
* Copper King Mansion - et stort herskapshus bygd av en av de tre «kobberkongene» som kjempet om makten over de store kobberressursene i omårdet.
* Our Lady of the Rockies - en 27 m høy statue av jomfru Maria på toppen av fjelltopp like ved byen

### Idrett og friluftsliv

* Byen har flere lag innen idretter som hockey, baseball og basketball. Det samme har universitetet Montana Tech.
* U.S. High Altitude Speed Skating Center - en av tre utendørs høylandsbaner for lengdeløp, Allround-VM for damer ble arrangert her i 1994, det samme ble Junior-VM på skøyter i 1997.

Demografi
---------

Historisk befolkning| Folketelling | Befolk. |  | %± |
| --- | --- | --- | --- |
| 1870 | 241 |   | — |
| 1880 | 3 363 |   | 1 295,4% |
| 1890 | 10 723 |   | 218,9% |
| 1900 | 30 470 |   | 184,2% |
| 1910 | 39 165 |   | 28,5% |
| 1920 | 41 611 |   | 6,2% |
| 1930 | 39 532 |   | −5,0% |
| 1940 | 37 081 |   | −6,2% |
| 1950 | 33 251 |   | −10,3% |
| 1960 | 27 877 |   | −16,2% |
| 1970 | 23 368 |   | −16,2% |
| 1980 | 37 205 |   | 59,2% |
| 1990 | 33 336 |   | −10,4% |
| 2000 | 33 892 |   | 1,7% |
| 2010 | 34 200 |   | 0,9% |
| Est. 2013 | 33 854 |   | −1,0% |
| kilde:U.S. Decennial CensusEstimat for 2013 |

Ifølge folketellingen i 2000, var det 33 892 innbyggere, 14 135 husholdninger, og 8 735 familier som bodde i byen. Befolkningstettheten var 18,3/km². Fordelingen på rase/etnisitet var 95,38 % hvite, 0,16 % afroamerikanere, 1,99 % indianere, de øvrige var bl.a. fordelt på asiater og folk fra stillehavsøyene.

Av de 14 135 husholdningene hadde 27,9 % barn under 18 år som bodde i husholdningen. 32,8 % av alle husholdningene var enslige og 13,8 % var eldre over 65 år som bodde alene. Gjennomsnittlig størrelse på husholdningene var 2,32 personer og gjennomsnittsfamilien var 2,97.

23,7 % av befolkningen var under 18, 9,6 % fra 18 til 24, 26,7 % fra 25 til 44, 23,9 % fra 45 til 64, og 16,1 % var 65 år eller eldre. Medianalderen var 39 år. For hver 100. kvinne var det 97,8 menn. For hver 100. kvinne 18 år og eldre, var det 96,2 menn.

Panorama over sentrum av Butte, mot Berkeley Pit
Medianinntekten for en husholdning i byen var US$ 30516, og medianinntekten for en familie var US$ 40186. Menn hadde en medianinntekt på US$ 31409 sammenlignet med US$ 21626 for kvinner. Inntekten per innbygger i byen var US$ 17068. Omkring 10,7 % av familiene og 15,0 % av befolkningen levde under fattigdomsgrensen, inkludert 19,2 % av de under 18 og 9,0 % av de som var 65 år eller eldre.

Referanser
----------

1. ↑  «American FactFinder». United States Census Bureau. Besøkt 25. august 2014.
2. ↑  «Find a County». National Association of Counties. Besøkt 25. august 2014.
3. ↑  Patrick Malone, "Butte: Cultural Treasure in a Mining Town," *Montana* Dec 1997, Vol. 47 Issue 4, pp 58–67
4. ↑  Thernstrom, Stephan (1980). *Harvard Encyclopedia of American Ethnic Groups* **(engelsk)**. Belknap Press of Harvard University. ISBN 978-0-674-37512-3.
5. ↑  «Monthly averages for Butte, MT». Weather.com. 25. august 2014. Besøkt 25. august 2014.
6. ↑  Moffatt, Riley. *Population History of Western U.S. Cities & Towns, 1850–1990*. Lanham: Scarecrow, 1996, 128.
7. ↑  United States Census Bureau. «Census of Population and Housing». Besøkt 25. august 2014.
8. ↑  «Annual Estimates of the Resident Population: April 1, 2010 to July 1, 2013». Besøkt 25. august 2014.

Eksterne lenker
---------------

* (en) Offisielt nettsted Rediger på Wikidata

* (en) Butte, Montana – kategori av bilder, video eller lyd på Commons Rediger på Wikidata
* Buttes turistkontor
* The Montana Standard, lokalavisa

|  |  |
| --- | --- |
| Oppslagsverk/autoritetsdata | Store Danske Encyklopædi **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** GeoNames **·** MusicBrainz **·** GNIS
 |